সম্ভবত, ১৯৯৬ এর বিশ্বকাপের সময় থেকেই একটা ধারনা চালু হয়েছিল যে “স্লগ ওভার” হল শুরুর প্রথম ১৫ ওভার আর শেষের ১০ ওভার। এর আগে কেবলমাত্র শেষেরটার কথাই ভাবা হত। আর যেহেতু গাভাসকার ওপেনিং ব্যাটসম্যান ছিলেন তাই তিনি টেষ্টের মত ধরে খেলতেন, কখনও পিটিয়ে খেলেননি। শুনতে অবাক লাগবে একথা ভেবে যে, মোট ১০৮টি খেলে তিনি মাত্র ১টি শতরান করেন, তাও দলের প্রয়োজনে অধিনায়ক কপিল দেবের আগ্রহাতিশয্যে! কপিল বাধ্য না করলে সেটাও হত কিনা সন্দেহ!